ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
কনস্ট্যান্টিন (চলচ্চিত্র)
কনস্ট্যান্টিন ২০০৫ সালের মার্কিন-জার্মান গুঢ় রহস্য অ্যাকশন চলচ্চিত্র। ডিসি কমিকস-এর "হেলব্লেজার" গ্রাফিক উপন্যাসের "ডেঞ্জারাস হ্যাবিটস" ও "অরিজিনাল সিন্‌স" গল্পাংশ অবলম্বনে নির্মিত চলচ্চিত্রটি পরিচালনা করেছেন ফ্রান্সিস লরেন্স। এটি তার পরিচালিত প্রথম চলচ্চিত্র। ছবিটির চিত্রনাট্য লিখেছেন কেভিন ব্রডবিন এবং ফ্রাঙ্ক কাপেলো। এতে অভিনয় করেছেন কিয়ানু রিভস, র‍্যাচেল ভাইস, শেই লাবফ, টিল্ডা সুইন্টন, প্রুইট টেইলর ভিন্স, জিমন হৌন্সৌ প্রমুখ।